Diari Oficial de la Generalitat Valenciana


Sumari del DOGV 6086, del 25-08-2009 (2009/9275)

Judici ordinari 000673/2004. Notificació de la resolució a Hijos de Miguel Miro, SA.
------------------------------------------------------------------------------------

### Dades del document

Número de DOGV
:   6086

Data del DOGV
:   25-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/9275


Data del document
:   21-07-2009

Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Judici ordinari 000673/2004. Notificació de la resolució a Hijos de Miguel Miro, SA. [2009/9275]  
Demandant: Santander Central Hispano Lease, SA.  
Procuradora: Trinidad Llopis Gomis.  
Demandat: Hijos de Miguel Miró, SA.  
Nieves Martín Rincón, secretària del Jutjat de Primera Instància número 2, d'Alcoi (Alacant), fa saber:  
Atés que es desconeix l'actual domicili o residència del demandat Hijos de Miguel Miró, SA, per provisió del dia de la data, la jutgessa, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis del Jutjat per a dur a efecte la diligència de notificar, sent-ne la resolució a notificar la que seguidament es transcriu:  
«Antecedents de fet   
Primer. Santander Central Hispano Lease, SA, va presentar demanda el dia 14 d'octubre de 2004, en la qual sol·licita que es declaren resolts els contractes d'arrendament financers subscrits amb la demandada Hijos de Miguel Miró, SA, i que es condemne la demandada a la devolució dels béns objecte del contracte, així com a pagar la indemnització de danys i perjudici que es xifraren en cadascun d'estos contractes en l'import equivalent a 7 quotes (2.510,90 euros), al pagament dels rebuts impagats fins a la resolució dels contractes (8.646,25 euros) més els interessos de demora (1.502,42 euros) i a les indemnitzacions previstes en la clàusula 8.3 fins a la devolució dels béns, així com les costes del plet.  
Segon. Admesa a tràmit la demanda per interlocutòria de data 11 de febrer de 2005, es va traslladar la còpia de la demanda i dels documents aportats a la part demandada. Es va citar esta, perquè realitzara la contestació en el termini de 20 dies hàbils a comptar des de la citació a termini.  
Tercer. La part demandada, Hijos de Miguel Miró, SA, fou declarada en situació de rebel·lia processal en data 12 de febrer de 2008.  
Quart. El dia 2 d'abril de 2008, amb l'assistència de la part actora es va realitzar l'audiència prèvia, i es va ratificar en el seu escrit, i va sol·licitar la pràctica de prova que consta en les actuacions. El procediment va quedar per a dictar sentència.  
Cinqué. En la tramitació d'este procediment s'han observat i complit les prescripcions legals.  
[...]  
Dispositiva  
Estime parcialment la demanda de Santander Central Hispano Lease, SA contra Hijos de Miguel Miró, SA, i declare la resolució dels contractes de data 19 de febrer de 2001 (número 282797Q) i de 7 de febrer de 2001 (número 282175R) subscrits entre les parts i condemne Hijos de Miguel Miró, SA a pagar a Santander Central Hispano Lease, SA, la quantitat d'11.157,45 euros, les costes del procés.  
Contra esta sentència es pot interposar recurs d'apel·lació davant la Sala Civil de l'Audiència Provincial d'Alacant; recurs que s'haurà de presentar en este Jutjat en el termini de 5 dies des de la notificació.  
Lliureu testimoniança d'esta resolució per a la unió a les actuacions principals i porteu l'original al llibre de sentències del Jutjat.  
Notifiqueu esta resolució a les representacions processals de les parts.  
Esta és la meua sentència, que pronuncie, mane i firme.  
Firmats i rubricats.»  
Alcoi, 21 de juliol de 2009.- La secretària judicial: Nieves Martín Rincón.